|  |  |
| --- | --- |
|  |  |

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak idatziz erantzuteko 10-21//PES-00341 galdera egin du, jakin nahi baitu ea *Nafarroako Gobernuak zer jarrera duen eta noraino inplikatu nahi duen Vianako Andre Maria eliza zaharberritzeko obrei dagokienez*. Hau da Nafarroako Gobernuko Kultura eta Kiroleko kontseilariak horretaz ematen dion informazioa:

Kultura eta Kirol Departamentuak legegintzaldian zehar Vianako Andre Maria elizaren egoerari buruzko informazioa jaso izan du Vianako Udalarengandik eta Iruña eta Tuterako Artzapezpikutzarengandik.

Eraikina Donejakue Bidean dago eta interes kulturaleko ondasun izendatuta dago. Beraz, ezagutu egin behar ditugu haren arazo egiturazkoak eta arkitektonikoak, bai eta haren egungo egoerak sor ditzakeen arriskuak ere. Hori guztia, zaharberritze eta mantentze lanen bidezko balizko esku-hartze bat baloratzeko, zeinak berekin ekarriko bailuke Kultur Eskubideei buruzko Foru Legeak interes kulturaleko ondasunei esleitzen dizkien eskubideak eta betebeharrak betetzea, herritarrek haietarako irispidea izateari dagokionez.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2021eko azaroaren 22an

Kultura eta Kiroleko kontseilaria: Rebeca Esnaola Bermejo